Tifkira ta' Sebju fl-okkażjoni tal-ewwel anniversarju mill-mewt tiegħu. Onorevoli Sinjuri, Sinjura Sindku, sinjuri distinti, ħbieb u egħeżież Siġġiwin, merħba u l-lejla t-tajba. Qabel xejn, nitlobkom umilment taċċettaw l-iskużi u l-apoloġiji tiegħi għall-assenza u nuqqas tiegħi milli inkun preżenti hawn magħkom sabiex flimkien nagħtu ġieħ u nfakkru lil dan ħuna Sebju fl-okkażjoni tal-ewwel anniversarju mill-għibien tiegħu minn fuq wiċċ din l-art. Għalkemm ċirkostanzi personali żammewni milli nattendi, fl-ispirtu u fil-ħsieb jien illejla ninsab ħaġa waħda magħkom hawn. Huwa ta' sodisfazjon kbir li wieħed jara din il-ġemgħa hekk sabiħa miġbura hawn il-lejla sabiex nonoraw u nagħtu ġieħ lill-ħabib twajjeb tagħna u ħuna Sebju. Għalkemm ilkoll kemm aħna għandna etajiet differenti, u għandna kull xorta ta' xogħol, impieg jew professjoni, u forsi ġejjin minn oqsma soċjali differenti, mhemmx dubju li għandna ħaġa waħda in komun : l-ammirazzjoni tagħna għal bniedem li qatt ma straħ sakemm jara x-xewqa u l-ħolma tiegħu mwettqa. Dak il-bniedem, naturalment, mhuwa ħadd iżjed ħlief Sebju. Kont ili naf lil Sebju minn mindu kont żgħir, t'eta' tenera niġġerra barra fit- toroq u nilgħab fit-trejqat biswitfejn kont noqgħod f'dan ir-raħal, fejn allura Sebju u familtu kienu uħud mill-ġirien tagħna. Mill-mod kif mas-snin sirt naf lil Sebju Siġġiewi Festival Brass Band Sesta 2019 mill-ewwel intbaħt li dan kien bniedem mimli determinazzjoni, ħeġġa, viżjoni, kuraġġ u qlubija. Sirna ħbieb mill-qrib, it- tnejn li aħna nafu safejn jistgħu iwasslu l-kwalitajiet u talenti tagħna. Sebju kellu viżjoni waħda ċara u speċifika: dik li titwaqqaf Għaqda Mużikali ġdida oħra, mhux sabiex taqlibha jew tieħu post l-Għaqda. l-oħra tal-Każin tal-Banda San Nikola, imma saħansitra sabiex tikkumplimentaha u flimkien magħha inkattru l-valuri kulturali, — soċjali, mużikali u filantropiċi fost is-Siġġiwin. Viżjoni nobbli ferm, viżjoni li jien allura kont inwissi lil Sebju li forsi kien qed jara kbir u l-bogħod wisq. Imma Sebju kien li kien — u min kien jafu sew, jaf li jekk Sebju ideffes ħaġa f'rasu ħadd u xejn ma kien ser ifixxklu jew iżommu milli jilħaq l-għan tiegħu. U hekk hu: li kieku Sebju ma webbisx rasu kif webbesiha matul is-snin twal li għaddew, kieku illum m'aħniex hawn sabiex nagħtu ġieħ u nsellmu lil dan Sebju li huwa, u jibqa' għal dejjem assoċjat, mat-twaqqif u tmexxija tal- Għaqda tagħna Siġġiewi Festival Brass Band. Anke dan l-isem, dan it-titolu, fihom innfushom juru li x-xorta tal-Għaqda tagħna kienet waħda pjuttost pijuniera fil-qasam mużikali, kulturali u soċjali fix-xena nazzjonali Maltija fejn għandu x'jaqsam il-Baned u Każini fl-ibliet u rħula. Sebju jibqa' mfakkar għall-ħila tiegħu meta kważi b'miraklu irnexxielu mhux biss iwaqqaf struttura li hija l-għira ta' kulħadd fl-amministrazzjoni u tmexxija tal-Għaqda tagħna, imma, fuq kollox, fl-akkwist tal-binja fejn illum titmexxa din l-istess Għaqda. Illum, meta niftakar kif jiena, Sebju u xi erba min-nies oħra konna bdejna mix-xejn, niltaqgħu fir- razzett tiegħu fit-tarf tar-raħal, kważi lanqas irrid nemmen li llum l-Għaqda waslet fejn waslet u quddiemha għandha ġejjieni isbaħ minn qatt qabell Sinjuri, dan kollu nafuh lil ħadd iżjed ħlief lil Sebju tagħnal Min jaf kemm-il darba bejni u bejn ruħu kont ngħid li dan Sebju mhux ser jirnexxielu, mhuwiex realistiku u li kollox ser jisfa fix-xejni Biss Sebju kien dejjem iħeġġiġni sabiex. ma naqtgħux qalbna u nibqgħu miexjin fit-triq li konna qbadna. 'U l-finanzi Seb, minn fejn ser inġibuhomii' kont inwissih kemm-il darba. U huwa kien dejjem iwieġibni b'dik it-tbissima u ħarsa penetranti tiegħui: 'U int ħalli f'idejja għax nafdaw fil-Mulej, San Nikola u l-qlubija tas-Siġġiwini' Sinjuri, Sebju mhuwiex hawn magħna il-lejla fiżikament, jagħti daqqa. t'id u jxammar kmiemu sabiex jara li l-organizzazzjoni u tħejjija ta' din is- serata timxi ħarira u tintemm b'wiċċ il-ġid, kif, kull min jaf sew lil Sebju, kien dejjem jagħmel kull meta l-Għaqda Siġġiewi Festival Brass Band Festa 2019 kienet torganizza u tħejji xi attivta' partikolari, kienetx mużikali, kulturali, soċjali jew filantropika. Imma Sebju qiegħed hawn magħna fl-ispirtu, fi ħsiebijietna U fuq kollox fi qlubna. Qed jiċċelebra flimkien magħna is-suċċessi li ħalla warajh u l-frott li lilna ħalliena d-dmir li nindukrawh u naraw li ż-żerriegħa ta' dak il-frott imorru sabiex jitkattar il-wirt li ħalliena Sebju tagħna. Kif nafu Ikoll, Sebju kien wild is- Siġġiewi. Bis-saħħa tiegħu, bil-ħidma tiegħu, bil-kuraġġ u ħeġġa tiegħu, huwa wriena safejn tista' twassal il- qlubija u solidarjeta' tas-Siġġiwin. Sebju ser jibqa' b'rabta speċjali ma' raħal twelidnas-Siġġiewi, forsi mhux daqstant distinta bħal ngħidu aħna dik ta' l-Poeta Karmenu Vassallo, jew l-awtur u kittieb Pawlu Aquilina, inkella Nikola Zammit u personiltajiet oħra Siġġiwin distinti li naqxu isimhom fl-istorja ta' dan ir-raħal ġojjel, imma ċertament rabta li ma tistax, u m'għandniex, ninsew daqsekk malajr. F'ħajtu, Sebju kellu bosta tlugħ u nżul, bosta diżappunti u mumenti ta' ferħ, bosta diżulliżjonijiet u mumenti. ta' suċċess u kisbiet siewja, u bosta waqtiet fejn beka u bkejt miegħu, imma wkoll fejn feraħ u tbissem, addirittura daħak, u jien fraħt, tbissimt u dħakt miegħu wkolll Sebju kien jemmen li kull problema, hi x'inhi, x'imkien u b'xi mod, għandha s-soluzzjoni. Kien jaf fejn ifittex, fejn iħabbat u lil min għandu jkellem jew jistaqsi. Kien mimli perseveranza, perżważjoni u ħeġġa li kienu jaqbżu n-normal. Kellu karattru u kwalitajiet umani li kważi kważi jistgħu jkunu l-qafas sabiex wieħed jikteb l-isbaħ ktieb bijografiku dwar raġel fuq l-irġiel. Kien dedikat bil-wisq, kien mimli onesta', lealta' u kien iħaddan valuri Kristjani u morali verament soda. Kien spiss jobsor x'ser jiġri qabel ma dak li jkun ikun ħal- aħbar. Dan għaliex kellu idejh fuq il-polz tal-komunita' ta' raħal tweildu b'mod ferm aħjar minn ħaddieħor li allura kont nafl Biss, ilkoll kemm aħna hawnhekk nafu xi ħaġ'oħra dwar Sebju. Ma kienx sempliċement xi ħadd li kien iħares madwaru u jilmaħ affarijiet li kien jinħtieġielhom attenzjoni. Kien jieħu azzjoni minnufih. Anke llum għadna naraw l-istess affarijiet li kien jara u jiltaqa' magħhom Sebju. Xogħol li jrid isir u azzjonijiet li jridu jittieħdu, problemi li jridu jissolvow. U hekk kif naħsbu dwarhom u fuqhom, u niftakru dwar il-ħajja mgħaġġla tagħna, x'aktarx iktar iva milli le ngħidu bejna u bejn ruħna, 'U iva….xi ħaddieħor issa jara u jieħu ħsiebi' Jista' jkollna kull intenzjoni u rieda tajba, imma biss ma naslux sabiex nagħmlu xi ħaġa u niċċaqalqu. Sebju kien il-bniedem li jagħmel xi ħaġa —li jagħmel id-differenza. Meta llum inħarsu lejn din l-Għaqda tagħna — li snin ilu kienet biss ħolma Siġġiewi Festival Brass Band Sesta 2019 — għad hemm min fostna, inkluż jien, li allura konna nistqarru 'Tassew għandna bżonn Għaqda u post fejn dak ti jkun jista' jiltaqa', jinġabar,fejn tfal u żgħażagħ Siġġiwin jistgħu jissoċjalizzaw u l-anzjani jistgħu ifittxu u jiksbu appoġġ u ħbiberija f'ambjent kemxejn minn dak tas-soltu u tradizzjonali — ambjent b'xgħira differenti, innovattiv u attraenti għas-Siġġiwin, u li jikkumplimenta dak li sissa kienu imdorrijin fih. Biss, xi ħadd irid jieħu l-ewwel pass u jiċċaglaqf' Ħeqq… dak ix-xi ħadd kien Sebju. Ra l-potenzjal u l-possibbilitajiet fejn ħaddieħor, inkluż jien nerġa' ngħid, konna naraw u nħossu biss il-ħtieġa. Sebju kien jara u jaħtaf l-opportunita' fejn u meta ħaddieħor kien jara biss il- problemi. Qatt ma kien jgħid, 'U iva….issa jieħu ħsieb ħaddieħor.' Minflok kien jgħid, 'Issa nieħu ħsieb jien,' B'karika liema bħalha u b'entużjażmu, ħila u ħeġġa liema bħalhom — żgur li l-għira anke tal-aqwa Ministru tal- Finanzil- Sebju kien jimxi għall-azzjoni, jiġri hawn u l-hinn, iħabbat hawn u hemm, jipperswadi, jappella, jitlob u, fuq kollox, jiġbor il-finanzi, xemx u xital Din il-ħeġġa u entużjażmu ta' Sebju kienu jagħtu lilna lkoll dak li l-aktar kellna bżonn — u din kienet it-tmexxija, ipprovduta minn Sebju li f'idejh kellu it- tmun tal-Għaqda. Kien il-mutur fi mexxiena fi triq li minn ħolma waslitna għal realta' ….ir-realta' ta' din l-Għaqda kif nafuha ilum u tas-sede tagħha li tinsab ġewwa il-binja u Każin majjestuż ftit passi l-bogħod minn hawn, u li nser inkomplu ingawdu fis-snin li ġejjini Għeżież Sebju, jiena f'ismi u f'isem kull min jinsab hawn il-lejla, nixtieq nirringrazzjak mill-qalb talli urejtna, anzi għallimntna, kif wieħed m'għandux jimxi bil-paroli biss, iżda bil-fatti u azzjonjiet ukoll. Kont int li qabbadtna t-triq, ġbart in-nies. madwarek sabiex flimkien ħdimna biex inwettqu u nwaqqfu din l-Għaqda. Dan kollu qatt ma seta' jseħħ mingħajrek. Int, għal dan kollu saħansitra wasalt sabiex tissagrifika saħħtek, tant li ħallejtna ħabta u sabta, meta lanqas stennejnieha, u int komplejt tagħti ħidmietek anke minn fuq is-sodda fejn int ħadt l-aħħar nifs. Sinjuri, għalhekk, filwaqt li nittamaw li sas-sena d-dieħla jkun issa wasal il- mument sabiex nikxfu u ninawguraw bust ad unur, biex nagħtu ġieħ u b'tifkira għażiża fit-tul u ħajr lil Sebju tagħna ġewwa l-binja u Sede tagħha, ejjew ingħaqdu miegħi u nagħtu ċapċipa kbira, twila u liema bħalha u nirringrazzjaw mill-qalb u fi ħsiebietna lill-mibki seħibna Sebju. 30 ta' Settembru, 2018. Siġġiewi Festival Brass Band Festa 2079